Алада Урыстәыла даҽа хырхарҭамҩак ала аинформациа аиураз "ацәаҳәа ҷыда" аԥҵоуп
11:51 25.02.2022 (ирҿыцуп: 16:59 25.02.2022)
© Sputnik / Евгений ЕпанчинцевВозобновление очного обучения в вузах
© Sputnik / Евгений Епанчинцев/
Украина иҟоу аҭагылазаашьа иахҟьаны Алада Урыстәыла аҳаиртә баӷәазақәа аркуп иҟоуп апкрақәа ахьаларгалазгьы.
АҞӘА, жәабран 25- Sputnik. Урыстәыла Атранспорт аминистрра аоперштаб "ацәаҳәа ҷыдақәа" аԥнаҵоит аусура аиҿкааразы. Урҭ рыла изҭаху аинформациа иоуеит даҽа мҩахырхарҭак алхразы. Абри атәы аанацҳауеит аминистрра апресс-маҵзура.
"Атәыла аладатәи ахәҭаҿы аусура аиҿкааразы Атранспорт аминистрра аоперштаб "ацәаҳәа ҷыда" еиҿнакааит, зыла ауааԥсыра аҳаиртә баӷәазақәа русуреи даҽа хырхарҭамҩак ала аинформациа роур зылшо", - ҳәа аҳәоит аминистрра аҳәамҭаҿы.
Аҭел: +7 499 495-00-09. Ихәыдаԥсадоуп. Иааиԥмырҟьаӡакәа аус ауеит.
Аихамҩатә усбарҭақәагьы атранспорттә еимадарақәа русура аиҿкааразы абри аҩыза амаҵзура аԥырҵеит. Азҵаарақәа зегьы рҭак аиура алшоит абри аҭел ала: 8-800-775-40-12.